پوتین: "آچیق دانیشیق‌لارا حاضیریق
روسیا پرزیدنتی ولادیمیر پوتین، تحریم‌لره باخمایا‌راق دیگر اؤلکه‌لردن همکارلاری آچیق دانیشیق‌لارا حاضیر اولدوق‌لارینی بیلدیریب.
روسیا پارلامنتی‌نین اوست قانادی فدراسیون شوراسی و آلت قانادی دومانین باشقان‌لاری ایله گؤروشن پوتین، هر ایکی قانادین دا بؤیوک بین الخالق فعالیت گؤستردیگینی و بونون خالق دیپلوماسیاسینا اویغون اولدوغونو دئدی.
پوتین،
اؤنئملی اولان، بیلینن بوتون تحریم‌لره باخمایا‌راق، دانیشیق‌لارین داوام ائتمه‌سی. بیز، اؤز طرفیمیزدن هر هانسی محدودلاشدیرماغا گئتمک نیتینده دئیی‌لیک. بو جور تماس‌لارا حاضیر و آچیغیق و بیزیمله ایشلمک ایسته‌ین بوتون همکارلارلا چالیشاجاغیق،" دئدی.
افغانیستان‌داکی وضعیت و بو اؤلکه‌دن قایناق‌لانان ترور تهلوکه‌سینه توخونان پوتین،
بو اؤلکه‌ده وضعیت پیس‌لشدی، حقیقتن ده گئریلمه‌یه داوام ائدیر. اما اگر آمریکا اورادا اولماسایدی چوخ داها پیس اولاردی. آمریکا ایله آرامیزداکی موناسیبت‌لر مورکّب اولا، اما بیز بو مسئله‌یه طرف‌سیز یاناشمالیییق. دوروم اورتادا" ایفاده‌لرینی ایستیفاده ائتدی.
روسیا پرزیدنتی پوتین، لازیم گلرسه، سوریه‌ده ده داخیل اولماقلا ترورا قارشی موباریزنی داوام ائتدیره‌جک‌لرینی بیلدیریب.
پوتین،
حالی حاضیردا سوریه‌ده گئنیش میقیاسدا روس اوردوسونا احتیاج یوخ‌دور. اما بو اؤلکه‌ده ایکی پایگاهیمیز وار و بیز البته کی، سوریه‌ده ده داخیل اولماقلا، لازیم گلرسه ترورلا موباریزه‌یه نقطه‌ای شکیلده داوام ائدریک. آما تکرار ائدیرم، بو آنا قدر اولدوغو کیمی اوردوموزون بوتون قوروپلارینی ایستیفاده ائتمیه‌جگیک. بو اوزدن چکیلمه باش وئردی، چونکی بو قدر تجهیزات و عسگره اورادا آرتیق احتیاج یوخ‌دور. ان آزین‌دان بو آن اوچون لازیم" دئیه دانیشدی.
